kardosdrur/scandi-wiki huggingface dataset:
Mike Sanders

Michael Edwin Neil Sanders (født d. 20. juli 1969) er en tidligere amerikansk fribryder og nuværende stand-up-komiker.

Biografi

World Championship Wrestling 
Mike Sanders debuterede i WCW i 2000 efter at have gennemført træningen på WCW Power Plant. Her fungerede han som en slags leder eller talsmand for Natural Born Thrillers, og med tiden fik han foræret magten som direktør over WCW af Vince Russo, men Ernest Miller var i forvejen direktør, så de to indledte en fejde. Ved WCW Halloween Havoc i 2000 besejrede Sanders Ernest Miller i en Kickboxing match med hjælp fra Shane Douglas for at blive den endelige direktør. Dog vandt Miller magten tilbage, og Sanders forsvandt en stund fra WCW for at forbedre sine skills.

World Wrestling Federation 
Sanders var en af de personer der blev tilbudt en kontrakt med WWF, da WCW blev opkøbt. Han er en af de få folk som WWF skrev kontrakt med fra WCW, der aldrig nåede at vise sig på TV. I stedet kæmpede han i WWFs udviklingsterritorium, HWA, hvor han vandt tag team titlerne med Lance Cade. Mike Sanders blev fyret i 2002.

Efter WWE 
Efter WWE wrestlede Mike Sanders kort i Total Nonstop Action som medlem af S.E.X., og han wrestlede også for firmaer såsom Ring of Glory, Georgia Championship Wrestling, Universal Championship Wrestling og World Wrestling All-Stars. I dag wrestler han sjældent, men arbejder i stedet som stand-up-komiker. Mike Sanders var en af de personer, der virkelig havde en stor fremtid som wrestler i udsigt, da han inden for kort tid i WCW opnåede stor succes og anerkendelse pga. hans gode verbale skills. Dog blev hans karriere aldrig til mere.

Eksterne henvisninger 
 

Wrestlere fra USA
Rick Cornell

Rick Cornell er en tidligere amerikansk fribryder der kæmpede for World Championship Wrestling i 2000.

World Championship Wrestling 
Rick Cornell debuterede som medlem af Natural Born Thrillers, under navnet Reno. Han vandt Hardcore titlen til gruppen, og blev hurtig anset som gruppens monster. Reno indledte også en fejde med Big Vito, og hen imod slutningen af fejden viste de sig at være brødre, og blev et tag team. Reno forsvandt da WCW blev opkøbt af WWF.

Eksterne henvisninger 

 

Wrestlere fra USA
John Hugger

John Hugger (født d. 20. april 1977) er en amerikansk fribryder der kæmpede for WCW som Johnny the Bull, og WWE som Johnny Stamboli.

Biografi

World Championship Wrestling 
Hugger debuterede i WCW som medlem af tag teamet, The Mamalukes, sammen med Big Vito hvor de fungerede i et slags mafia gimmick, som to italienere der afpressede folk for penge. Mamalukes vandt WCW tag team titlerne, sammen med deres manager Disco Inferno. Han forsvandt da Vince Russo og Eric Bischoff overtog WCW, men dukkede op igen i slutningen af sommeren 2000 som medlem af Natural Born Thrillers. Nu fejdede han med Big Vito, men blev skadet på en turné i Australien med en brækket fod.

World Wrestling Entertainment 
Hugger var en af de personer der skrev kontrakt med WWF da WCW blev opkøbt. Han dukkede dog først op i 2002, som Johnny Stamboli hvor han kæmpede om (og vandt) Hardcore titlen flere gange. I 2003 dukkede han op på SmackDown! som medlem af F.B.I. sammen med Nunzio og hans tidligere Natural Born Thriller kammerat, Chuck Palumbo. Gruppen opnåede ikke ret stor succes dog. I november 2004 blev Hugger fyret fra WWE.

Efter WWE 
Hugger dukkede op i Japan som den nye Great Muta, og kæmpede mod Keiji Mutoh – den oprindelige Muta. Han wrestlede også sammen med Chuck Palumbo som Voodoo Murderers i All Japan Pro Wrestling. Derefter er han både set i den italienske promotion, Nu-Wrestling Evolution, også sammen med Chuck Palumbo, og senest i CMLL og IZW.

Eksterne henvisninger 
 

Wrestlere fra USA
Uliuli Fifita

Uliuli Fifita (født d. 3. februar 1959) er en tonganesisk fribryder der kæmpede for WWF som Haku, og WCW som Meng.

Før wrestling 
Uliuli Fifita voksede på på Tonga, og blev da han var 14 år sendt af den tonganesiske konge til Japan for at blive symobryder, sammen med et par andre studenter. I Japan opdagede han wrestling og blev medlem af AJPW i 1977 da han stoppede som sumobryder. Det siges af mange af hans bekendte, at han er en af de hårdeste mennesker der findes. En historie der er blevet genfortalt af mange, inkl. Jake Roberts fortæller hvordan Fifita og wrestleren Jesse Barr gik gennem byen efter et show, og så en arbejder der var ved at grave et hul. Jesse Barr provokerede manden ved at sparke jord på ham, selvom Fifita sagde han ikke skulle gøre det. Da Barr blev ved, greb Fifita fat i ham og plukkede hans øjeæbler ud. En anden historie fortæller hvordan han skubbede en cowboy gennem to døre.

World Wrestling Federation 
Fifita debuterede i WWF som King Tonga, og blev en stjerne da han bodyslammede Big John Studd. Herefter blev han Haku og dannede et tag team med Tama som The Islanders. De havde en klassisk fejde med The British Bulldogs, hvor de kidnappede deres maskot Matilda. Da Harley Race forlod WWF, overtog Haku hans krone og blev King Haku. Jim Duggan vandt dog kronen fra ham. Haku dannede herefter et tag team med Andre the Giant som The Colossal Connection, og sammen vandt de WWF tag team titlerne. Senere dannede han også et tag team med The Barbarian.

World Championship Wrestling 
Fifita debuterede hos konkurrenten WCW, i 1995 som Meng. Her blev han medlem af Dungeon of Doom for at eliminere Hulk Hogan fra WCW. Han gendannede også sit tag team med The Barbarian, nu som Faces of Fear. På dette tidspunkt blev han også annonceret som den tidligere bodyguard for Japans kejser. Hans afslutningsmanøvre, The Tongan Deathgrip, blev berygtet. Et angreb hvor han greb fat i strubehovedet på modstanderen, og pressede. I 2000 blev Meng en del af WCWs hardcore division, og vandt Hardcore titlen ved WCW Sin i 2001. Men selvom han var Hardcore mester, udløb hans kontrakt og han vendte tilbage til WWF – mens han var WCW Hardcore mester, hvilket gjorde at WCW besluttede sig for at droppede Hardcore titlen.

World Wrestling Federation 
Fifita vendte tilbage til WWF som Haku, ved WWF Royal Rumble 2001. Herefter dannede han et tag team med Rikishi. Haku blev fyret igen hen mod slutningen af året. I dag sælger han biler.

Trivia 
 Han var The Rocks forlover ved hans bryllup.
 Han spillede sammen med Sylvester Stallone i 1978 i Paradise Alley.

Eksterne henvisninger 

 

Wrestlere
Personer fra Tonga
Jaroslav Popovytj

Jaroslav Popovytj (ukrainsk: Ярослав Попович; født 4. januar 1980 i Drohobytj, Ukraine, Sovjetunionen) er en ukrainsk tidligere cykelrytter, som bl.a. cyklede for Trek Factory Racing.

Popovytj blev professionel i 2002, og har blandt andet leveret stærke resultater i Giro d'Italia, hvor han endte på tredje plads i 2003 og femte plads i 2004. I Tour de France 2005 vandt han den hvide trøje som den bedste rytter under 26 år. Året efter vandt han 12. etape. I Tour de France 2007 blev han nummer 8 sammenlagt efter at have været hjælperytter for sine holdkamerater Alberto Contador og Levi Leipheimer.

Karriere

Tidlige år 
Popovytj blev opfattet som en af de mest lovende cykelryttere mens han kørte junior- og U23-løb efter at have vundet 35 sejre i 2000 og 2001 Han vandt U23-landevejsløbet ved verdensmesterskaberne i 2001 efter at have være blevet nummer to året før Han vandt ligeledes Paris-Roubaix-udgaven for U23-ryttere. Ukraineren blev professionel i 2002 da han begyndte at køre for det belgiske hold Landbouwkrediet-Colnago og leverede nogle stærke optrædener, mest notabelt i Giro d'Italia hvor han blev nummer tre i 2003 og fem i 2004, hvor han kørte i den rosa førertrøje under tre etaper.

Discovery Channel Pro Cycling Team 

Popovytj sluttede sig til Discovery Channel Pro Cycling Team i 2005, og han blev opfattet som en mulig arvtager efter Lance Armstrong som holdkaptajn. Samme år tog Popovytj en af sine bedste sejre da han vandt Katalonien Rundt 2005, der er et vigtigt løb før Tour de France. Sammen med resten af Discovery-holdet vandt han fjerde etapes holdtidskørsel under Tour de France 2005, og viste sit potentiale ved at vinde den hvide trøje under samme Tour, mens han hjalp Lance Armstrong til sin syvende Tour de France-titel

Til Tour de France 2006, opfattedes Popovytj som en af Discoverys fire lede, sammen med Jose Azevedo, Paolo Savoldelli og George Hincapie. Efter at have misset at være blandt de bedste i det samlede klassement i Pyrenæ-etaperne, vandt Popovytj 12. etape ved at angribe sine udbrudskammerater Alessandro Ballan, Óscar Freire og Christophe Le Mével gentagne gange. Under 2006-sæsonen vandt han også etaper i Vuelta a Castilla y León og Tour de Georgia, hvor han sluttede som nummer tre.

Popovytj arbejde hovedageligt som hjælperytter under 2007-sæsonen, hvor han hjalp Alberto Contador til at vinde Paris-Nice og Tour de France. Tidligere på sæsonen vandt han femte etape under Paris-Nice 2007 efter at have angrebet 33 kilometer fra målstregen. Han blev opfattet som holdkaptajn til Giro d'Italia 2007, men han trak sig under 12. etape efter sit andet styrt i løbet. Under Tour de France 2007, sluttede han som nummer otte efter at have arbejdet for holdkammeraterne  Alberto Contador og Levi Leipheimer.

Silence-Lotto (2008-) 
I 2008 flyttede Popovytj til Silence-Lotto-holdet efter Discovery Channel Pro Cycling Team offentliggjorde at de ikke ville fortsætte efter sæsonen 2007.

Referencer

Eksterne henvisninger  

Mandlige cykelryttere fra Ukraine
The Cumshots

The Cumshots er et heavy metal-band fra Norge, stiftet i 1999 af Kristopher Schau og Ole Petter Andreassen.

På Quartfestivalen i 2004 dyrkede et par sex på scenen som en del af showet. Der blev en retssag og bøder til alle bandmedlemmerne.

Medlemmer 
 Kristopher Schau, "Max Cargo" – vokal
 Ole Petter Andreassen, "El Doom" – guitar/vokal
 Fredrik Gretland, "Freddie Tennessee" – guitar
 Tommy Reite, "Tommy Dean" – bas
 Christian Svendsen, "Chris Bartender" – trommer

Albums 
 Last Sons of Evil (2001, EMI)
 Norwegian Jesus (2003, Big Dipper)
 Just Quit Trying (2006, Big Dipper)
 A Life Less Necessary (2009, Rodeostar)

Eksterne henvisninger 
 Officiel hjemmeside 
 

Metalgrupper fra Norge
Musikgrupper fra 1999
Alan Funk

Alan Funk (født 7. juli 1971) er en amerikansk fribryder der kæmpede som Kwee-Wee for World Championship Wrestling.

Biografi

World Championship Wrestling 
Alan Funk blev trænet af WCW Power Plant, og debuterede derfor for  WCW i 2000. Her optrådte han som den flamboyante Kwee-Wee, der skilte sig ud med sine overdrevne frisurer og lyserøde tøj. Her fik han Paisley som manager, og indledte en fejde med de andre Power Plant elever, Natural Born Thrillers. Før fejden med Thrillers, havde han haft en mindre fejde med The Artist, om at få Paisley. Trods det ikke faretruende ydre, så havde Kwee-Wee en tendens til at blive meget vred ligepludselig, og skifte over til hans anden personlighed Angry Alan. Han deltog også tit i Hardcore kampe, mod bl.a. Reno.

Efter WCW 
Efter WCW wrestlede Alan Funk for adskillige forbund som WWA (som The Funkster, en parodi på Hulk Hogan), TNA (som Bruce, den ene halvdel af et homoseksuelt tag team), UCW samt Ring of Glory. I 2003 blev han alvorligt skadet ved en kamp i Helsinki, Finland da Sonny Siaki forvoldte ham adskillige skade såsom brækket næse, kæbe og kraveben, samt sprængt trommehinde. Alan Funk har dog gudskelov wrestlet siden. Trods de mange homoseksuelle personligheder han er blevet tildelt gennem tiden, er Alan Funk gift med en kvinde.

Eksterne henvisninger 
 

Wrestlere fra USA
WCW Power Plant

WCW Power Plant er en af de mest berygtede wrestlingskoler i verden. Skolen fungerede fra 1995 til 2001 som den officielle skole for World Championship Wrestling (WCW). Hovedtrænerne var Dwayne Bruce og Paul Orndorff.

Skolen blev kendt som den hårdeste og mest modbydelige skole, da wrestlerne blev udsat for ekstremt fysiske træninger, der nærmest mindede om militærøvelser. En BBC-journalist, der lavede en udsendelse om skolen, deltog i træningen og blev så ilde tilredt, at han måtte forbi hospitalet.

Skolen er dog blevet kritiseret for at have fokuseret mere på at træne wrestlerne i styrke og udholdenhed end egentlige wrestling-skills.

Studenter fra WCW Power Plant 
 Alan Funk
 Asbjørn Riis
 Chris Kanyon
 Chuck Palumbo
 David Flair
 Diamond Dallas Page
 The Giant
 Goldberg
 Gregory Helms
 Jerry Tuite
 John Hugger
 Lash LeRoux
 Mark Jindrak
 Michael Haynes
 Mike Sanders
 Reno
 Sean O'Haire
 Tank Abbott

Wrestling
Klaus Rothstein

Klaus Rothstein (født 6. februar 1964) er litteraturkritiker og kommentator ved blandt andet Weekendavisen, redaktør og tidligere studievært sammen med Nanna Mogensen på DR's litterære radiomagasin Skønlitteratur på P1 gennem ti år.<ref name=kulturmonitor>{{Cite web |url=https://www.kulturmonitor.dk/klaus-rothstein-forlader-vaertsrolle-paa-dr-efter-ti-aar/ |title=Klaus Rothstein forlader værtsrolle i litteraturprogram efter ti år', kulturmonitor 4. februar 2020 |access-date=22. februar 2020 |archive-date=22. februar 2020 |archive-url=https://web.archive.org/web/20200222105326/https://www.kulturmonitor.dk/klaus-rothstein-forlader-vaertsrolle-paa-dr-efter-ti-aar/ |url-status=dead }}</ref>

Udover sin anmelder- og debattørvirksomhed har han desuden udgivet syv bøger (Det Ukrænkelige, 1996, essays; Kvinde på Dronning Louises Bro, 2000, essays; Frisk Fisk til Inkaen, 2002, essays; Tid til Forundring – En debatbog om den borgerlige kulturkamp, 2005; Bomben i Turbanen med Mikael Rothstein'', 2006; 'Den nøgne maskine' (2010) og 'Ord og handling. Essays om litteratur' (2013).

Han blev især kendt under Muhammedkrisen, hvor han i flere debatter kritiserede Jyllandsposten for dens håndtering af sagen, mens han samtidig forsvarede retten til at offentliggøre tegningerne. Siden da har han sammen med sin bror Mikael Rothstein været flittige debattører i det offentlige rum, hvor de ofte er gået i rette med den borgerlige kulturkamp.

Klaus Rothstein var forlagsredaktør i Gyldendals redaktion for børne- og ungdomsbøger (1983-1989), redaktør på forlaget Rhodos (1990-1993), informationschef i Dansk Flygtningehjælp (1993-2001), kulturredaktør i en kort periode på Berlingske Tidende (2001) samt freelance tekstforfatter for kommunikations- og designbureauet Bysted (2002-2008). Formand for ytringsfrihedsorganisationen Dansk PEN (2000-2005).
Klaus Rothstein har desuden været programvært på en række radioprogrammer og på forfattersamtalerne Ordkraft på DR' tv-kulturkanal DRK (2009-2010) samt redigeret antologier og skrevet kommentarer, kulturkritik og kronikker til blandt andet Politiken. Klaus Rothstein er autodidakt.

Referencer 

Debattører fra Danmark
Faglitterære forfattere fra Danmark
Redaktører fra Danmark
Personer i Kraks Blå Bog
Journalister ved Weekendavisen
Journalister ved Politiken
Dansksprogede forfattere fra Danmark
Jøder fra Danmark
Jerry Tuite

Jerry Tuite (27. december 1966 – 6. december 2003) var en amerikansk fribryder der blev kendt under navne som The Wall, Malice og Gigantes.

Biografi

World Championship Wrestling 
Jerry Tuite graduerede fra WCW Power Plant i 1999, og blev medlem af WCW. Han dukkede først op som The Wall, bodyguard til Berlyn. Berlyn er en tysk wrestler, derfor navnet, og derfor var det åbenlyst at hans bodyguard skulle hedde The Wall, en hentydning til Berlinmuren. The Wall gik dog sine egne veje, og blev kendt som en saddistisk mand, der fortsatte med at angribe sine modstandere efter kampe, og smide dem igennem borde. Det gik over stregen da han kastede Crowbar igennem et bord, fra 8 meters højde ved WCW Uncensored i 2000. Da Vince Russo og Eric Bischoff overtog WCW, havde en meget kort fejde med Sid Vicious, men derefter blev han bare kendt som monstret der hjalp New Blood. Han blev dog fyret af Vince Russo, og dukkede op i gruppen Misfits in Action, der bestod af andre fyrede wrestlere. Her ændrede han udsende ved at komme i militær tøj, og afblege sit hår og klippe det om til en mohawk frisure. Han blev nu kendt som Sgt. A-Wall – et ordspil på militær udtrykket A.W.O.L.. Gruppen fejdede med Team Canada, og derfor fejdede A-Wall med deres big-man, Jim Duggan. Herefter fejdede han med Reno fra Natural Born Thrillers, som snød ham fra Hardcore titlen. De to kæmper mødtes ved WCW Halloween Havoc i en hardcore kamp, men Reno genvandt sin titel. A-Wall forrådte med tiden Misfits in Action, og kæmpede mod Hugh Morrus (den tidligere leder af Misfits) ved SuperBrawl:Revenge. Herefter forsvandt The Wall fra WCW, da han prøvede at rette op på sit voldsomme heroin misbrug.

Total Nonstop Action 
Da WCW lukkede, skrev han en kontrakt med WWF, men han blev aldrig brugt, og de fyrede ham pga. hans misbrug. Han blev i 2002 set igen, denne gang i TNA som Malice, og det var tydeligt at hans misbrug havde hærget ham. Her blev han dog pushet som en stjerne, og havde store kampe mod Ken Shamrock og Sabu. Malice wrestlede også i Japan som Gigantes, men d. 6. december, 2003 blev han fundet død på sit hotelværelse. Hans lange misbrug på heroin skyldes som dødsårsagen.

Eksterne henvisninger 
 

Wrestlere fra USA
Andrés Iniesta

Andrés Iniesta Luján (spansk udtale: [anˈdɾes iˈnjesta luˈxan], født 11. maj 1984) er en spansk fodboldspiller, der spiller som central midtbanespiller for den japanske klub Vissel Kobe. Inden Iniesta skiftede til Vissel Kobe, spillede han 16 sæsoner for FC Barcelona, hvor han var anfører i tre af sæsonerne.

Karriere

FC Barcelona
Iniesta kom til FC Barcelona som 12-årig efter talentspejdere havde spottet ham til Brunette Tournament som spiller for Albacete.
Iniesta kom gennem La Masia, Barcelonas fodboldskole. Han fik sin førsteholdsdebut i 2002, som 18-årig. Han begyndte at spille regelmæssigt i løbet af 2004-05 sæsonen, og er forblevet på holdet lige siden. I december 2013 forlængede han og klubben hans kontrakt frem til 2018.Han var en integreret del af FC Barcelona-holdet i 2009, den eneste gang en klub har opnået seks titler i én sæson.

Landsholdskarriere
Iniesta spillede for Spanien på U/16-, U/19- og U/21-niveau, før han fik sin internationale debut i 2006. Han blev udtaget til VM i fodbold 2006. Han hjalp Spanien med at kvalificere sig til UEFA Euro 2008, og spillede en vigtig rolle for holdet, da de vandt tuneringen, og blev udtaget til turneringens hold af UEFA. Iniesta blev udtaget til VM i fodbold 2010 og var en central del af det spanske hold der vandt turneringen; han scorede det vindende mål i finalen mod , og blev udnævnt som kampens spiller, og han blev ligeledes udtaget til turneringens hold.

Hæder
Iniesta vandt prisen som Europas bedste spiller i 2012, og blev også valgt som den bedste spiller i Champions League 2011-2012. Han kom på
andenpladsen lige efter Lionel Messi i kåringen af verdens bedste fodboldspiller i 2010, FIFA Ballon d'Or 2010, og fik en tredjeplads ved kåringen af FIFA Ballon d'Or 2012 lige efter Lionel Messi på førstepladsen og Cristiano Ronaldo på andenpladsen.

Referencer

Eksterne henvisninger 

 

Fodboldspillere fra Spanien
Fodboldspillere fra FC Barcelona
Verdensmestre i fodbold
Fodboldspillere fra FC Barcelona B
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Devon Storm

Chris Ford (født 4. marts 1974) er en amerikansk fribryder der er mest kendt som Devon Storm og Crowbar i World Championship Wrestling.

Biografi

De tidlige år 
Ford havde ønsker om en wrestling karriere i mange år, og fandt på navnet Devon Storm. Han blev trænet af Mike Sharpe, og wrestlede for adskillige små promotions. Den meste nævneværdige var ECW, hvor Storm bl.a. havde en række kampe med Sabu. Hans store gennembrud var da han fik tilbudt en kontrakt af WCW.

World Championship Wrestling 
Chris Ford debuterede i WCW i 2000, efter at have været et smut forbi WCW Power Plant. Han debuterede som Crowbar, en galning David Flair og Daffney fandt på en benzintank og tog med sig. De tre dannede en trio, de havde det tilfældes at de alle var rablende gale og de lavede tit ballade, og voldelige overfald på andre wrestlere. Ved WCW Uncensored 2000 gik det dog galt da de angreb The Wall, og Crowbar fik et chokeslam ned fra en høj platform, igennem et bord. Crowbar blev igen set som en del af WCWs cruiserweight division, men rykkede herefter ind i som en bifigur i den store fejde mellem Ric Flair og David Flair, hvor han støttede David. Herefter støttede han Daffney, da David blev forelsket i Stacy Keibler og de havde en kort fejde. Crowbars figur tog en sær drejning, da han fik et 70'er gimmick sammen med Mike Awesome og blev en comedy figur. Det varede dog ikke længe, og Crowbar blev igen Crowbar og fortsatte i Hardcore divisionen, hvor han havde en fejde med Terry Funk. Crowbar blev fyret fra WCW i januar, 2001, da WCW skulle spare penge.

Efter WCW 
Storm fortsatte med at wrestle i bl.a. WWA, hvor han igen fejdede med Sabu. Han wrestlede også for 3PW, og i TNA som medlem af en gruppe kaldet The New Church. Storm er nu uddannet fysioterapeut, og wrestler sjældent.

Eksterne henvisninger 
 

Wrestlere fra USA
Tjek fødselsår
Motorbreath

"Motorbreath"  er det tredje nummer på Metallicas album Kill 'Em All. Teksten handler om at leve livet fuldt ud og nyde at være i live. Gennem deres tidlige shows sagde den originale guitarist Dave Mustaine at dette var deres version af en kærlighedssang. Dette er den eneste sang i Metallicas historie James Hetfield har skrevet alene. Dette er en ud af de to sange Lars Ulrich heller aldrig har været med til at skrive (den anden sang er (Anesthesia) Pulling Teeth).
Det er også den korteste Metallica-sang nogensinde på et studiealbum og varer 3:03.

Henvisninger 
 Motorbreath sangtekst 

Metallica-sange
Sange fra 1983
Welsh Corgi Cardigan

Welsh corgi cardigan (FCI # 038) er en hyrdehund, der stammer fra Wales.

Eksterne henvisninger 

Hunderacer fra Wales
Hyrdehunde